ΓΡΑΠΤΗ ΕΡΩΤΗΣΗ P-2507/02

υποβολή: Georges Berthu (NI) προς την Επιτροπή

(3 Σεπτεμβρίου 2002)

Θέμα: Μελλοντικά πρότυπα λογιστικής στον ασφαλιστικό τομέα

Ένα προσφάτως δημοσιευμένο άρθρο (της 30ής Απριλίου) στη γαλλική ημερήσια εφημερίδα Correspondance conomique επισήμανε ότι τα διεθνή λογιστικά πρότυπα που ετοιμάζονται για τον ασφαλιστικό τομέα στο Συμβούλιο Διεθνών Λογιστικών Προτύπων (IASB) ενδέχεται να καταλήξουν στην καταγραφή ενός ετήσιου αποτελέσματος ισοδύναμου με τις διακυμάνσεις της πρόωρης αξίας, κατά τα προσεχή έτη, των συμβολαίων χαρτοφυλακίου.

Στην παρούσα φάση, σε πολλές χώρες, εκ των οποίων και η Γαλλία, εφαρμόζεται ένας πολύ πιο συνετός κανόνας: κατά το τρέχον έτος, καταγράφεται απλώς το καθαρό αποτέλεσμα χρήσης, ενώ στο μέλλον θα λαμβάνονταιπόψη οι πιθανές απώλειες, όχι όμως και τα προβλεπόμενα κέρδη.

Οι πρόσφατες χρηματιστηριακές περιπέτειες των μεγάλων επιχειρήσεων έδειξαν κατά πόσο η άμεση αποτίμηση των μελλοντικών κερδών αφήνει περιθώριο για παρακινδυνευμένες ερμηνείες, και ενίοτε πράξεις χειραγώγησης.

Καθώς το θέμα τελεί ακόμηπό συζήτηση σε διεθνή όργανα, προτίθεται η Επιτροπή να τηρήσει επί του προκειμένου στάση σύνεσης·

Απάντηση του κ. Bolkestein εξ ονόματος της Επιτροπής

(15 Οκτωβρίου 2002)

Ο κανονισμός (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου της 19ης Ιουλίου 2002 για την εφαρμογή διεθνών λογιστικών προτύπων(1), που εγκρίθηκε στις 7 Ιουνίου 2002, θα απαιτήσει από όλες τις εισαγμένες στο χρηματιστήριο επιχειρήσεις να προετοιμάζουν, από το 2005 και μετά, τους ενοποιημένους λογαριασμούς τους σύμφωνα με τα εγκεκριμένα Διεθνή Λογιστικά Πρότυπα (ΔΛΠ). Τα ΔΛΠ διαμορφώθηκαν κυρίως για να ανταποκρνονται στις ανάγκες των χρηστών οικονομικών καταστάσεων γενικού σκοπού, ιδίως των χρηματαγορών, και, ως εκ τούτου, αντικατοπτρίζουν κατά κύριο λόγο τις ανάγκες των φορέων της αγοράς.

Ο διεθνής οργανισμός λογιστικών προτύπων (ΔΟΛΠ) εργάζεται από το 1997 για τη διαμόρφωση ενός προτύπου για τα ασφαλιστήρια συμβόλαια, χωρίς να έχει ακόμα ολοκληρώσει αυτό το έργο. Ένα άτυπο προπαρασκευαστικό κείμενο (Σχέδιο Δήλωσης Αρχών) αποτελεί επί του παρόντος αντικείμενο συζήτησης από το διοικητικό συμβούλιο του ΔΟΛΠ. Από τις συζητήσεις που έχουν μέχρι τώρα λάβει χώρα στα πλαίσια αυτού του διοικητικού συμβουλίου, δεν έχει ακόμα καταστεί σαφές ποιο πρότυπο καταχώρησης των κερδών πρόκειται να προταθεί. Η προσήκουσα καταχώρηση των κερδών, συμπεριλαμβανομένου του ζητήματος του κέρδους κατά την έναρξη αποτελεί στοιχείο ουσιαστικής σημασίας αυτών των συζητήσεων.

Οποιεσδήποτε μελλοντικές προτάσεις εκ μέρους του ΔΟΛΠ θα εξεταστούν από την Ευρωπαϊκή Συμβουλευτική Ομάδα για Θέματα Χρηματοοικονομικής Πληροφόρησης /ΕΣΟΘΧΠ (European Financial Regulatory Advisory Group /EFRAG) και από την Επιτροπή. Οποιοδήποτε μελλοντικό Διεθνές Λογιστικό Πρότυπο σχετικά με αυτό το θέμα θα πρέπει να εγκριθεί επισήμως, όπως απαιτείται από τον κανονισμό των ΔΛΠ, προτού καταστείποχρεωτικό στην Κοινότητα.

Παρόλο που ο κύριος στόχος, σύμφωνα με τα ΔΛΠ, των οικονομικών καταστάσεων γενικού σκοπού είναι να ικανοποιούν τις ανάγκες των συμμετεχόντων στην αγορά, δηλαδή των επενδυτών και των μετόχων, στόχος των κανόνων προληπτικής εποπτείας είναι η διαφύλαξη των συμφερόντων των ασφαλισμένων. Η εφαρμογή των κανόνων προληπτικής εποπτείας μπορεί να βασίζεται στα αριθμητικά στοιχεία της χρηματοοικονομικής πληροφόρησης, όμως αυτοί οι αριθμοί είναι δυνατόν να τροποποιούνται έτσι ώστε να είναι χρήσιμοι για σκοπούς προληπτικής εποπτείας. Οι ρυθμιστές του ασφαλιστικού τομέα θα μπορούσαν ακόμα να απαιτούν, παραδείγματος χάρη, επιπρόσθετα περιθώρια ασφαλείας από μια ασφαλιστική εταιρεία, ως απάντηση στα μελήματα προληπτικής εποπτείας που ενδέχεται να έχουν. Η Επιτροπή έχει επισημάνει προηγουμένως ότι οποιαδήποτε εμφανής μείωση του βαθμού προληπτικής εποπτείας των οικονομικών καταστάσεων, δεν θα πρέπει να οδηγεί σε χαλάρωση της κανονιστικής ρύθμισης όσον αφορά την προληπτική εποπτεία που είναι εφαρμοστέα για τις εν λόγω οντότητες.

(1) ΕΕ L 243 της 11.9.2002.